Oznámenie Komisie Rade a Európskemu Parlamentu o hodnotení programov spolupráce medzi Európskym spoločenstvom a Spojenými štátmi americkými v oblasti vyššieho vzdelávania, odborného vzdelávania a odbornej prípravy a medzi Európskym spoločenstvom a Kanadou v oblasti vyššieho vzdelávania a odbornej prípravy /* KOM/2005/0274 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 27.6.2005 KOM(2005) 274 v konečnom znení OZNÁMENIE KOMISIE RADE A EURÓPSKEMU PARLAMENTU o hodnotení programov spolupráce medzi Európskym spoločenstvom a Spojenými štátmi americkými v oblasti vyššieho vzdelávania, odborného vzdelávania a odbornej prípravy a medzi Európskym spoločenstvom a Kanadou v oblasti vyššieho vzdelávania a odbornej prípravy OZNÁMENIE KOMISIE RADE A EURÓPSKEMU PARLAMENTU o hodnotení programov spolupráce medzi Európskym spoločenstvom a Spojenými štátmi americkými v oblasti vyššieho vzdelávania, odborného vzdelávania a odbornej prípravy a medzi Európskym spoločenstvom a Kanadou v oblasti vyššieho vzdelávania a odbornej prípravy 1. ÚVOD Toto oznámenie je stanovené podľa článku 7 dohody medzi Európskym spoločenstvom a Spojenými štátmi americkými podpísanou 18. decembra 2000[1] a článku 7 dohody medzi Európskym spoločenstvom a vládou Kanady podpísanou 19. decembra 2000[2]. 2. PROGRAMY SPOLUPRÁCE 2.1 Ciele Najdôležitejšie ciele obidvoch programov sú prispievať k podpore väčšieho porozumenia medzi obyvateľmi Európskej únie a obyvateľmi Spojených štátov amerických a Kanady, vrátane širších vedomostí o vzájomných jazykoch, kultúrach a inštitúciách[3] a zlepšiť kvalitu rozvoja ľudských zdrojov aj v Európskej únii, aj v Spojených štátoch amerických a Kanade. 2.2. Intervenčné nástroje Hlavným nástrojom je trojročný implementačný projekt konzorcií , ktorého cieľom je prinášať študentom výhody tak, že sa ich štúdiá doplnia o medzinárodné kurikulum a kultúrny aspekt a skombinujú sa so zmenou v kurikule a štúdiom alebo odbornou prípravou v zahraničí. Program ES/USA taktiež podporuje ročné prípravné projekty konzorcií a ročné alebo dvojročné doplnkové činnosti. Prípravné projekty sú navrhnuté tak, aby umožnili inštitúciám s malou alebo so žiadnou medzinárodnou skúsenosťou naplánovať a vypracovať potenciálny implementačný projekt. Doplnkové činnosti môžu, buď súvisieť s trojročným implementačným projektom konzorcií, alebo byť nezávislé, a mali by poskytovať príležitosti pre medzinárodnú spoluprácu v multidisciplinárnych oblastiach, alebo sa zaoberať problémami týkajúcimi sa noriem kvality, uznávania kreditov a akreditácie. Každé konzorcium musí mať spolu minimálne šesť partnerov, aspoň tri európske inštitúcie vyššieho vzdelávania alebo odbornej prípravy z troch rôznych členských štátov a aspoň tri inštitúcie z Kanady (program ES/Kanada) alebo zo Spojených štátov amerických (pre program ES/USA). Program ES/USA taktiež podporuje grantový program Fulbright/Európska únia , ktorý poskytuje podporu na celý akademický rok alebo semestrálny výskum, prednášky alebo štúdium o Európskej únii alebo vzťahoch ES/USA na akreditovanej inštitúcii v Spojených štátoch amerických alebo Európskej únii. Viac podrobností o týchto nástrojoch sa nachádzajú v prílohách dohôd[4] a usmerneniach[5] priložených k nedávnym výzvam na predkladanie návrhov na projekty. 2.3. Financovanie a výstupy Európske spoločenstvo poskytuje financie na priame použitie partnerom Európskej únie. Spojené štáty americké a vláda Kanady poskytujú financie na priame použitie partnerom zo svojich príslušných krajín. Podrobné informácie o finančnej podpore dostupnej v súčasnom kole financovania pre každý druh intervenčného nástroja je možno nájsť na internetovej stránke každého programu[6]. Program financovania je vytvorený na základe celkového zosúladenia fondov medzi stranami každej dohody. Ročný rozpočet Európskej únie pre program ES/Kanada je približne 0,7 milióna eúr a pre program ES/USA približne 1,7 milióna eúr. Program ES/USA (okrem Fulbright/EÚ) | Rok | Financovanie EÚ (v mil. €) rozpočtová položka 15 02 03 (ex B7-830) | Financovanie USA (v mil. USD) | Počet projektov | Počet inštitúcií EÚ zapojených do projektov* | Počet inštitúcií USA zapojených do projektov* | 2001 | 1,5 | 2,0 | 13 | 33 | 38 | 2002 | 1,6 | 2,2 | 13 | 40 | 40 | 2003 | 1,6 | 2,1 | 12 | 40 | 37 | 2004 | 1,9 | 2,3 | 13 | 41 | 39 | Spolu | 6,6 | 8,6 | 51 | 154 | 154 | Program ES/Kanada | Rok | Financovanie EÚ (v mil. €) rozpočtová položka 15 02 03 (ex B7-830) | Financovanie Kanady (v mil. CAN$) | Počet projektov | Počet inštitúcií EÚ zapojených do projektov* | Počet inštitúcií USA zapojených do projektov* | 2001 | 0,7 | 1,2 | 6 | 23 | 25 | 2002 | 0,7 | 1,2 | 6 | 21 | 26 | 2003 | 0,8 | 1,2 | 6 | 19 | 19 | 2004 | 0,8 | 1,2 | 6 | 21 | 19 | Spolu | 3,0 | 4,8 | 24 | 84 | 89 | * Niektoré inštitúcie sa môžu zúčastniť viac ako jedného projektu. Program Fulbright/Európska únia | Rok | Výška grantu | Počet príjemcov grantu | 2001 | 60 000 | 9 | 2002/2003 | 129 000 | 11 | 2004 | 100 000 | 8 | Spolu | 289 | 28 | 3. HODNOTENIE Čo sa ďalej týka výzvy na predkladanie ponúk uverejnenej v apríli 2004[7], zmluva na predbežné hodnotenie programov spolupráce medzi ES a USA a ES a Kanadou v oblasti vyššieho vzdelávania a odbornej prípravy sa v septembri 2004 udelila spoločnosti Ecorys NEI (z Holandska). Hodnotenie sa začalo v októbri 2004 a trvalo päť mesiacov až do konca februára 2005. Komisii doručili 4. marca 2005 záverečnú hodnotiacu správu. Čo sa týka metodiky, na zhodnotenie zozbierali hodnotiaci pracovníci údaje prostredníctvom dokumentárnych dôkazov a teoretického výskumu (programová dokumentácia, žiadosti, správy a databázy), prieskumov, pohovorov v Európskej únii, Spojených štátoch amerických a Kanade a prostredníctvom cieľových skupín a prípadových štúdií. 4. VÝSLEDKY HODNOTENIA V závere nezávislého hodnotenia sa uvádza, že programy sú významným nástrojom na vytváranie dlhodobých transatlantických partnerstiev v oblasti vyššieho vzdelávania a odbornej prípravy. Hodnotiaci pracovníci zistili, že takmer všetky projekty boli úspešné v oblasti študentských výmenných pobytov založených na spoločných alebo vzájomne vypracovaných kurikulách. Programy dali zúčastneným inštitúciám, učiteľom a študentom obrovský impulz na budovanie dlhodobých vzťahov s americkými a kanadskými partnermi a výrazne zlepšili medzikultúrne vedomosti a znalosti účastníkov na všetkých úrovniach. Hodnotiaci pracovníci prišli k záveru, že programy majú veľký nevyužitý potenciál, ktorý je možné využiť len s výrazným zvýšením dostupných rozpočtových zdrojov. Komisia súhlasí, že existuje priestor pre ďalšie využívanie potenciálu týchto programov. 4.1. Intervenčná logika Hodnotiaci pracovníci prišli k záveru, že programy sú v súčasnej podobe koherentné a dobre fungujú a že vo všeobecnosti, sú všetky tieto predpoklady, na ktorých sa zakladá intervenčná logika programov, platné. Podľa hodnotiacich pracovníkov programy dopĺňajú ostatné príslušné intervencie. Zdá sa, že v posledných rokoch žiadne významné vonkajšie faktory neovplyvnili výsledky programov, okrem negatívneho vplyvu 11.9., pokiaľ ide o ochotu amerických študentov študovať v zahraničí. Komisia má na tento bod rovnaký názor, ako sa uvádza v analýze hodnotiacich pracovníkov. 4.2. Relevantnosť Hodnotiaci pracovníci zistili, že programy sa stále týkajú cieľov posilnenia transatlantickej spolupráce a zlepšenia kvality systémov vzdelávania a odbornej prípravy v Európskej únii. Oficiálne ciele podporujú hlavne projektoví partneri, zúčastnení študenti a ostatné zainteresované strany, najmä pokiaľ ide o ciele „podporovať lepšie vzájomné porozumenie“ a „zlepšovať kvalitu rozvoja ľudských zdrojov“. Hodnotiaci pracovníci uviedli v záveroch, že programy ponúkajú bohaté príležitosti pre celoživotné vzdelávanie, hoci malý rozpočet obmedzuje možnosť úplného využitia ich potenciálu. Hodnotiaci pracovníci však zistili, že nie všetky oficiálne ciele programu vnímajú zúčastnené inštitúcie ako rovnako dôležité. 4.3. Účinnosť Hodnotiaci pracovníci prišli k záveru, že výsledky a dosah programov boli v úplnom súlade s ich cieľmi. Hodnotiaci pracovníci však zistili, že rozsah programov je príliš malý na vytvorenie systematického dosahu. Hodnotiaci pracovníci taktiež uviedli, že riadenie programov Európskou komisiou sa vníma ako „byrokratický“. Programy prispeli k zlepšeniu kvality vzdelávania vysokoškolských študentov, absolventov a stážistov a vytvorili značné medzikultúrne porozumenie medzi účastníkmi na všetkých úrovniach. Väčšina študentov a učiteľov výmenných pobytov sa delí o svoje osobné skúsenosti s priateľmi a rodinou v domovskej krajine, čím podporujú medzikultúrne transatlantické porozumenie v širšom rozsahu. Programy viedli pre zúčastnených študentov k zvýšeným možnostiam pracovať v medzinárodnom prostredí. Hodnotiaci pracovníci prišli k záveru, že účasť študentov na transatlantických výmenných pobytoch zlepší ich medzinárodnú kariéru. Finančná podpora pridelená inštitúciám vyššieho vzdelávania a odborného vzdelávania, ktoré sa zúčastňujú programov, dala obrovský impulz na vytváranie a posilňovanie transatlantických kontaktov. 4.4. Efektivita Programy sa pokladajú za účinné, najmä čo sa týka vysokých prípravných a organizačných nákladov v súvislosti s vytvorením transatlantického partnerstva medzi inštitúciami z niekoľkých členských štátov. Hodnotiaci pracovníci zistili, že rozpočet na projekt sa zdá byť dostatočný na realizáciu projektových činností. Efektivita by sa mohla zvýšiť lepším rozdelením prípravných grantov, úplných implementačných projektov a poskytnutím finančných prostriedkov na študentskú a učiteľskú mobilitu len na tie projekty, ktoré sú na vyššej úrovni rozvoja rámca spolupráce, ako je jednoznačná inštitucionálna podpora, dobrú pracovnú sieť alebo dohoda o uznávaní kreditov a postupy na prípravu a výber študentov. Hodnotiaci pracovníci taktiež zdôraznili, že by útvary Komisie mali podrobnejšie porovnávať realizáciu projektov základe a navrhnúť zavedenie softvérového/internetového monitorovacieho systému. Komisia čiastočne súhlasí s hodnotiacimi pracovníkmi. Väčšia efektivita by sa dosiahla zvýšením noriem na úrovni podávania žiadosti a financovaním projektov, ktoré môžu počas výberu preukázať, že sú na vyššej úrovni spolupráce. Existuje málo dôkazov o tom, že prípravné granty skutočne zvyšujú kvalitu projektov. Čo sa týka internetového monitorovacieho systému, Komisia si myslí, že rozsah programov neoprávňuje zavedenie takéhoto nástroja. Toto je možné plánovať len ako časť vývoja ostatných programov Spoločenstva v oblasti vzdelávania a odbornej prípravy. 4.5. Použiteľnosť a udržateľnosť Hodnotiaci pracovníci prišli k záveru, že program priniesol zúčastneným jednotlivcom a inštitúciám výrazné a potenciálne dlhodobé výhody. Plány partnerov súčasných projektov a výsledky starších projektov ukazujú, že projekty sú väčšinou udržateľné, hoci nie všetky činnosti pokračujú rovnako. Nedostatok alternatívnych zdrojov financovania po skončení projektu je prekážkou pokračujúcej študentskej mobility. Programy náležite zohľadňujú subsidiaritu. Existuje niekoľko dvojstranných mechanizmov medzi univerzitami na obidvoch stranách Atlantiku. Programy však prinášajú do mnohostrannej Európskej únie rozmer, ktorý dvojstranným dohodám chýba. Program uskutočnený na úrovni Európskej únie pripúšťa aj úspory z rozsahu. 4.6. Program Fulbright/Európska únia Program Fulbright/Európska únia je malou, ale dôležitou časťou celého programu ES/USA. Hodnotiaci pracovníci uviedli v závere, že grantový program hrá úlohu pri upevňovaní politických a kultúrnych vzťahov medzi Európskou úniou a Spojenými štátmi americkými. Väčšina účastníkov Európskej únie prichádza z inštitúcií, ktoré sa špecializujú na štúdium európskej integrácie. Hodnotiaci pracovníci však zdôraznili, že program Fulbright/Európska únia je medzi národnými akademickými inštitúciami pomerne neznámy. Zdá sa, že príjemcovia grantu Fulbright/Európska únia sú spokojní s ponúkanými príležitosťami a získanou podporou. 5. ODPORÚčANIA Odporúčania hodnotiacich pracovníkov (v kurzíve) sú uvedené nižšie spolu s poznámkami Komisie. 5.1. Intervenčná logika 1. Keďže sa ešte neuznáva rovnaký význam všetkých cieľov, odporúčame uprednostniť šesť oficiálnych cieľov programov (z hľadiska uvedených cieľov programov). Je potrebné zvážiť najmä preformulovanie alebo obmedzenie cieľa, ktorý sa týka koncepcie „e-learning“ (elektronické štúdium) a „distance learning“ (štúdium na diaľku). Komisia súhlasí s týmto odporúčaním. 5.2. Relevantnosť 2. Účasť kanadských študentov sa teraz obmedzuje na vysokoškolských študentov a absolventov do veku 30 rokov. Berúc do úvahy celoživotné štúdium, toto vekové obmedzenie by sa malo zmierniť. V tejto súvislosti odporúča hodnotiaci tím opäť zvážiť vekové kritérium kanadského programu. Vekové kritérium stanovujú kanadské nariadenia. 3. Z tohto dôvodu odporúčame rozšíriť rozsah programu aj pre absolventov, pretože sú potrebné aj výmenné pobyty absolventov. Znížením už aj tak nedostatočných zdrojov, ktoré sú k dispozícii pre výmenné pobyty vysokoškolských študentov a absolventov, by toto rozšírenie zjemnilo dosah programov. 5.3. Účinnosť 4. a) Na lepšie zosúladenie plánovania projektov so súčasným obdobím projektov odporúčame rozšíriť možnosti na ročné prípravné projekty, predovšetkým ako integrovanú časť projektov konzorcia. b) Taktiež odporúčame, aby riadenie programov čo najskôr jasne sformulovalo svoje stanovisko, pokiaľ ide o rozšírenie projektov „bez nákladov“. c) Je potrebné ďalej zodpovedne zvážiť, ako by mohli úspešné projekty žiadať o následné financovanie mobility. Vo svetle skúseností, Komisia súhlasí s tým, aby boli viacročné finančné prostriedky pridelené projektom, ktoré môžu preukázať pevný rámec pre spoluprácu, vrátane jednoznačnej inštitucionálnej podpory, dobre fungujúcu sieť a dohodu o uznávaní kreditov, výbere študentov a prípravných postupoch. Toto je možné dosiahnuť sprísnením kritérií výberu a udeľovania finančných prostriedkov. 5. Na rozšírenie sféry vplyvu programov (v súlade s cieľmi programov) odporúčame výrazne zvýšiť rozpočet pre programy spolupráce. Komisia zohľadní toto odporúčanie, ktoré by mal taktiež doplniť podobný záväzok zo strany Spojených štátov amerických a Kanady. 6. Keďže sa veľa projektov stretáva s podobnými problémami pri organizácii svojich činností, odporúčame, aby žiadateľom a partnerom projektov boli k dispozícii správne postupy, napríklad prostredníctvom internetu. Prostredníctvom týchto správnych postupov by sa mali poskytovať informácie o takých témach, ako je organizácia jazykových školení a kultúrna príprava, koordinácia vzdelávacieho prostredia, štruktúr a časových rozvrhov zúčastnených inštitúcií. Osobitná pozornosť by sa mala venovať úspešnému rozširovaniu a následným činnostiam. Komisia súhlasí s týmto odporúčaním. 7. a) Odporúčame prepracovať správne postupy, aby sa čo najviac znížilo administratívne zaťaženie projektových partnerov. b) Taktiež si myslíme, že tím programových manažérov by mohol zlepšiť účinnosť komunikácie s partnermi projektov. Možným riešením je vymenovanie manažérov zodpovedných za špecifický počet projektov. Riadenie programov upravujú ustanovenia finančného nariadenia. Komisia pridelila pre programy v roku 2004 ďalších zamestnancov. 5.4. Efektivita 8. a) Odporúčame prideliť dodatočné zdroje na riadenie programov, napríklad vymenovať výkonnú agentúru pre programy. b) Taktiež odporúčame prispôsobiť kalendár postupov programov akademickým/vzdelávacím rokom. c) Inštitúcie by sa mali informovať o rozhodnutí, ktoré sa týka ich návrhu, najmenej šesť mesiacov pred začiatkom akademického a školského roka s cieľom zlepšiť efektivitu projektov. V dôsledku toho by postup výberu projektov mal taktiež začať o šesť mesiacov skôr. Využitie výkonnej agentúry nie je vhodným riešením, pokiaľ ide o politický význam spolupráce medzi partnerskými administratívami. Čo sa týka časového rozvrhu, zohľadní sa návrh začať výberové riadenie 6 mesiacov skôr. 9. Odporúčame sústrediť sa na úplnú integráciu prípravných projektov a trojročných projektov. Získanie grantu pre prípravný projekt by malo viesť k väčšej šanci získať podporu pre trojročný projekt. Toto prispeje k tomu, aby inštitúcie uskutočňovali dostatočné prípravné činnosti. Neexituje dôkaz, že prípravné granty prispeli k zlepšeniu kvality projektov. 10. Súčasná metóda monitorovania neumožňuje účinné porovnávanie projektov. Odporúčame vylepšiť a posilniť súčasný softvérový monitorovací systém, najlepšie prostredníctvom internetu. Dobrým príkladom sú monitorovacie systémy v USA a Kanade, pretože umožňujú pravidelné porovnávanie projektov a výmenu informácií o správnych postupoch. Pri monitorovaní by sa taktiež malo zvážiť používanie dotazníkov. Komisia súhlasí a zaoberá sa tým, ako najlepšie implementovať toto odporúčanie. 5.5. Užitočnosť a udržateľnosť 11. Pri procese výberu projektov odporúčame zohľadniť existujúce predchádzajúce kontakty. Toto odporúčanie však vyžaduje opatrnosť, pretože výber len projektov, ktoré zahŕňajú účasť predchádzajúcich zmlúv, môže obmedzovať dostupnosť programov a odrádzať inštitúcie od žiadosti o financovanie. Hoci sa uprednostňujú nové projekty a inštitúcie, ktoré ešte nikdy nezískali finančné prostriedky v rámci programu, inštitúcie, ktoré sa už predtým zúčastnili na financovaných projektoch, sú taktiež oprávnené na predkladanie návrhov v každej novej výzve. 12. Odporúčame začleniť do projektového plánu udržateľnosť. Vhodný spôsob, ako to dosiahnuť by bolo požadovať, aby sa plán udržateľnosti zahrnul do záverečnej správy. Plán udržateľnosti by mal jasne naznačovať, ktoré činnosti sa majú sledovať, ako sa budú uskutočňovať a aké zdroje sa použijú. Komisia súhlasí s týmto odporúčaním. 13. Hodnotenie ukazuje, že dostupnosť grantov študentskej mobility je zďaleka najdôležitejším faktorom pri podpore udržateľnosti projektov. Z tohto dôvodu odporúčame pre študentskú mobilitu dodatočný grant, ktorý umožní úspešným projektom pokračovať vo výmenných pobytoch študentov. Väčšina projektov ukázala, že sú udržateľné tak, že väzby spolupráce vytvorené prostredníctvom programov sa udržiavajú po ukončení príslušného projektu. To však nevyhnutne neznamená, že činnosti pokračujú úplne rovnako. Napríklad, mobilita sa môže znížiť alebo pozastaviť kvôli nedostatku financovania. 14. Odporúčame šíriť správne postupy v oblasti dodatočného financovania. Toto je možné uskutočniť niekoľkými spôsobmi, vrátane prezentácií počas výročnej konferencie, zostavenia príručky alebo databázy príkladov, ktoré sú dostupné prostredníctvom EK. Komisia súhlasí s týmto odporúčaním. Komisia objednala realizačnú štúdiu o udržateľnosti projektov medzinárodných spolupráce v oblasti vyššieho vzdelávania a odborného vzdelávania. Výsledky tejto štúdie budú dostupné na konci roka 2005. 5.6. Program Fulbright/Európska únia 15. Ak sa EK snaží dosiahnuť väčšiu rozmanitosť v odbornom a inštitucionálnom kontexte, výber tém by mal byť menej prísny a malo by sa zohľadniť širšie zameranie na európske akademicke inštitúcie. Odporúčame zvýšiť viditeľnosť programu Fulbright-EÚ, napríklad, uverejnením výzvy na predkladanie návrhov v akademických vestníkoch. Rozsah tohto opatrenia sa stanovuje v prílohe k dohode ES/USA. Návrh hodnotiacich pracovníkov sa vezme do úvahy s ohľadom na možné predĺženie dohody tak, aby viac upravovala záležitosti záujmov vzťahu medzi EÚ/USA. Komisia uznáva potrebu zlepšiť podporu programu Fulbright/EÚ. 16. Na účely monitorovania a hodnotenia by Fulbrightova komisia mala požiadať príjemcov grantov o lepší prehľad toho, čo vytvorili počas pobytu v zahraničí a po ňom. Výstup (napr. články, knihy, atď.) ako odpoveď na účasť na programe by sa mal uviesť v databáze. Komisia súhlasí s týmto odporúčaním. 17. Odporúčame zaviesť pobyt v zahraničí na minimálne šesť mesiacov (jeden semester). Návratnosť investícií sa zdá byť obmedzená, keď sú štipendisti poslaní do zahraničia len na obdobie troch alebo štyroch mesiacov. Nutnosť obdobia pobytu v zahraničí najmenej jeden semester by mal byť prioritou, ale nie kritériom spôsobilosti. 18. Keďže sa vo všeobecnosti zdá, že príjemcovia grantov nevedia o existencii organizácie absolventov programu Fulbright-EÚ, odporúčame zlepšiť jej viditeľnosť. Komisia vidí v tomto odporúčaní prínos. 19. Príjemcovia grantov v rámci programu Fulbright-EÚ by mali pokračovať vo vzťahoch s ich hostiteľskou inštitúciou. Jedna možnosť by bola poskytnúť inštitúciám EÚ a USA dodatočnú finančnú podporu na zabezpečenie pokračujúcich výmenných pobytov (postgraduálnych) akademikov. Je možné zohľadniť spojenie súčasného plánu pre granty mobility v rámci programu spolupráce medzi EÚ-USA. Hoci má prvá časť odporúčania určitú hodnotu, Komisia verí, že tento program spolupráce by si mal zachovať svoju osobitosť a rezervovať granty pre jednotlivcov, nie inštitúcie. 20. Hoci existujú konkrétne náznaky, že finančné zdroje pre príjemcov grantu možno nestačia na pokrytie nákladov odbornej činnosti v zahraničí, odporúčame štúdiu, ktorá by zhodnotila, či sú finančné zdroje poskytnuté príjemcom grantov v rámci programu Fulbright-EÚ dostatočné. Komisia spolu s americkými orgánmi zhodnotí primeranosť grantov v rámci programu Fulbright-EÚ. 21. Čo sa týka úspechu programu Fulbright/EÚ, odporúčame zvýšiť rozpočet programu, aby sa zvýšil ročný počet akademických výmenných pobytov. Toto zvýšenie by malo závisieť na celkovom upevnení programu spolupráce medzi EÚ-USA. Tieto odporúčania by sa mali zohľadniť v budúcej dohode o programe ES/USA a závisia na významnom celkovom posilnení programu spolupráce medzi ES-USA. 6. ZÁVERY Predbežné hodnotenie potvrdzuje, aké dôležité sú programy ES/USA a ES/Kanada, ktoré úspešne poskytli silný impulz transatlantickej spolupráci v oblasti vyššieho vzdelávania a odborného vzdelávania. Hodnotiaci pracovníci uviedli v závere, že veľká väčšina projektov úspešne implementovala plánované vypracovanie kurikula a činnosti študentskej mobility a čo je dôležitejšie, každý program účinne vytvoril dlhodobé inštitucionálne, profesionálne a medziľudské väzby medzi brehmi Atlantiku. Týmto prispeli aj k zlepšeniu vzájomného porozumenia, aj ku kvalite systémov nášho vyššieho vzdelávania a odborného vzdelávania. Hodnotiaci pracovníci predložili niekoľko návrhov na zlepšenie určitých aspektov programov, ale nezistili žiadne väčšie nedostatky. Mnohé z týchto návrhov sa týkajú skôr budúcich ako súčasných programov. Komisia už prijala opatrenie s ohľadom na niektoré návrhy a mnohé z nich zohľadní uvedeným spôsobom. [1] Rozhodnutie Rady č. 2001/196/ES o uzavretí a podpísaní Dohody medzi ES a USA uverejnenom v Ú. v. ES L71 z 13.3.2001. [2] Rozhodnutie Rady č. 2001/197/ES o uzavretí a podpísaní Dohody medzi ES a Kanadou uverejnenom v Ú. v. ES L71 z 13.3.2001. [3] Pre úplný zoznam cieľov pozri článok 3 oboch súčasných dohôd. [4] Pozri poznámky pod čiarou 1 a 2. [5] pre Kanadu http://europa.eu.int/comm/education/programmes/eu-canada/call/guidecan_en.pdf Usmernenia pre USA: http://europa.eu.int/comm/education/programmes/eu-usa/call/guideus_en.pdf [6] Pozri odsek „Koľko finančnej podpory je k dispozícii?“ na: internetovej stránke EÚ o programe Kanady:http://europa.eu.int/comm/education/programmes/eu-canada/canada_en.html internetovej stránke EÚ o programe USA:http://europa.eu.int/comm/education/programmes/eu-usa/usa_en.html [7] Výzva na predkladanie ponúk č. EAC/24/04 uverejnená v Ú. v. EÚ 2004-S 77-065229 z 20.4.2004.